Document ID: /roh_data/filtered/swiss_laws_in_ROHinterleaved.jsonl.gz/7315

This text was translated from EN into Rumantsch Grischun.

The following persons are entitled in the following order to represent the person lacking capacity of judgement and to grant or refuse consent to the planned out-patient or in-patient measures:1. a person appointed in a patient decree or in an advance care directive;2. a deputy with a right to act as representative in relation to medical procedures;3. any person who as a spouse or registered partner cohabits with the person lacking capacity of judgement or who regularly and personally provides him or her with support;4. any person who cohabits with the person lacking capacity of judgement and who regularly and personally provides him or her with support;5. issue who regularly and personally provide the person lacking capacity of judgement with support;6. the parents, if they regularly and personally provide the person lacking capacity of judgement with support;7. siblings, if they regularly and personally provide the person lacking capacity of judgement with support. If more than one person has the right to act as the representative, the doctor, acting in good faith, may presume that each acts with the agreement of the others. If a patient decree contains no instructions, the representative shall decide according to the presumed wishes and interests of the person lacking capacity of judgement.

Las suandantas persunas èn – en questa successiun – autorisadas da represchentar la persuna inabla da giuditgar e d’acceptar u da refusar las mesiras ambulantas u staziunaras previsas:1. la persuna numnada en ina disposiziun dal pazient u en in mandat preventiv;2. il procuratur cun in dretg da represchentanza en cas da mesiras medicalas;3. il consort u il partenari registrà che maina ina chasada cuminaivla cun la persuna inabla da giuditgar u che assista regularmain e persunalmain questa persuna;4. la persuna che maina ina chasada cuminaivla cun la persuna inabla da giuditgar e che assista regularmain e persunalmain questa persuna;5. ils descendents, sch’els assistan regularmain e persunalmain la persuna inabla da giuditgar;6. ils geniturs, sch’els assistan regularmain e persunalmain la persuna inabla da giuditgar;7. ils fragliuns, sch’els assistan regularmain e persunalmain la persuna inabla da giuditgar. Sche pliras persunas han il dretg da represchentanza, dastga il medi premetter da buna fai che mintgina ageschia cun il consentiment da l’autra. Sche la disposiziun dal pazient na cuntegna naginas directivas, decida la persuna cun dretg da represchentanza tenor la voluntad probabla e tenor ils interess da la persuna inabla da giuditgar.